وەڵۍ بومەلەرزەکەو ٦و شوباتی هیلالی زێڕین جە کۊڵانەکا شێخ مەقسودی و ئەشرەفیەینە ئاماڎەکاری پۍ ۋێنەگېرتەو یوۋەم کلیپو ۋېشا کەرېنۍ. بەڵام کاریگەری بومەلەرزەکەی و زەرەرەکېش جە جندرێس و قەڎەغەو لوۋای گروپە فریاگوزارییەکا جە لایەنو دەوڵەتو تورکی ئەرەگیری و چەتەکاشۊ پاسەش کەرڎ کە ئا کلیپە دما گنۊ.
دماو ۋیەورڎەو یەرۍ مانگا سەرو بومەلەرزەکەیرە، ئەنڎامۍ جمیەرەکەی ئاخرو مانگەو ئایارینە دەسشا بە رائاورڎەی و تۊمارکەرڎەی دیمەنەکا کلیپەکەی کەرڎ دەمۍ نزیکیچنە ۋەڵا کریۊوە.
زۆزان قامیشلۊ شیعرەو گۊرانیەکېش نۋیستېنە و هونەرمەنڎ حەسەن خانۍ و محەمەد بلکۆ ئاوازشا پۍ نیانەرە.
گروپو گەشمەرڎۍ ڤەژینۍ سەر بە جمیەرو هیلالی زێڕینی گۊرانیەکۍ چڕا.
هـ . ش
